Aisling Trí Néallaibh (scannán)

Scannán beathaisnéise Gaeilge ón mbliain 2022 é Aisling Trí Néallaibh. Bhain an file agus scríbhneoir Doireann Ní Ghríofa cáil idirnáisiúnta amach sa bhliain 2020 nuair a d'fhoilsigh sí an t-úrscéal A Ghost in the Throat. Feicfear mar a chuireann Ní Ghríofa peann le pár sa scannán seo agus tugtar léargas ar an áit a thugann inspioráid di, a háit dúchais i gContae an Chláir. Is í Ciara Nic Chormaic a stiúir an scannán seo. Dlúth-phortráid ar shaothar, samhlaíocht agus domhan Dhoireann Ní Ghríofa is ea an scannán seo.